JohanHeinsen/ENO huggingface dataset:
Viborger Samler, 1849-05-12
Om Kampen den 5te meldes, at de to Compagnier Communalgarde fordreves fra Tøihuset. Fra Billedgalleriet aabnede Linietropperne en frygtelig Jld imod de besatte Barricader; fra Hotel de Saxe og Stadt Rom besvaredes Jlden. Ved Nattens Frembrud havde Tropperne trukket sig noget tilbage. Under Troppernes Hurraraab rykkede Preusserne den 5te ind i Dresden. Den 6te aabnedes Kampen paa ny, da Ministrene, der vedbleve at staae paa Kongens Side forkastede ethvert indgaaet Punct med Oprørerne. Det gamle Operahuus blev stukket i Brand af disse og man frygtede for Jldens videre Udbredelse. J den indre Stad hersker Terrorismen. De tililende Friskarer udplyndre de fredelige Beboere. Kl. 12 om Morgenen rykkede Tropperne, understøttede af Preusserne, seierrige frem. Tropperne have under sig: Neustadt, Elbbroen, Brühls Terrasse, Slottet og Tøihuset. J Slotsgaden vare store Barricader opførte, fra Stadt Gotha stødes paa Militairet, der fra Georgporten beskød Barricaderne med Kardetsker. En ny Bataillon af det preussiske Alerander-Regiment deeltog i Kampen; men Jndtagelsen af den indre Stad med sammes Barricader vil koste Blod. Det store Taarnhuus er sammenskudt.
Viborger Samler, 1849-05-12
Endnu opholde sig i Bygningerne i Ostra=Alleen mange Skytter af Folket og beskyde Volden. Et nyt Compagni af Alexanderregimentet er ankommen til Staden. Paa mange Puncter paa Jernbanen ere Skinnerne oprevne forat standse Preusserne. Den 5te fik Oprørerne ogsaa Hielp fra Leipzig. Kampen var frygtelig den 6te om Eftermiddagen; med Storm indtoges Hotel de Saxe af de sachsiske Tropper og Stadt Rom af Preusserne. Begge disse Gjæstgivergaarde forsvaredes navnlig af Polakker. Nu er hele Neumarkt, endeel af Slotsgaden og af Pirna- og Moritz Strasse besat af Tropperne, ligesom ogsaa endeel af Ostra-Alleen er paa den anden Side besat af Militairet. Branden i winger har ødelagt det gamle Operahuus og to Pavillons; Naturaliecabinettet er gaaet op i Flammer; den kostbare Samling af Kobberstik er reddet. General Homelius er falden, saarede ere 6 Officerer og 30 Menige; de Dødes Antal lader sig ikke angive, og endnu er Kampen ikke endt; thi der skrives fra Dresden under 7de Mai, Kl. 5 om Morgenen, at Tropperne have aabnet Kampen paa ny. Det sachsiske Ministerium udvikler overordentlig Energie.
Viborger Samler, 1849-05-12
J Leipzig begyndte Urolighederne den 6te Mai. Folket forlangte Vaaben og stormede Slottet; man var nødt til at give Masserne Vaaben. Snart kom Communalgarden i Kamp med de væbnede Masser. Communalgarden indtog flere Barricader, og man hengav sig til det Haab, at Urolighederne vilde ophøre af sig selv; men Reisende, der forlode Leipzig sildig om Aftenen den 7de melde, at Urolighederne atter vare begyndte og at der kæmpedes da Banetoget afgik.
Viborger Samler, 1849-05-12
J Hamborg fortælles, at Hertugen af Brunswig er anmodet af Auctoriteterne om at sende Tropper til Leipzig, men at han har afslaaet det. Efter Hamb. Correspd. var Kampen vel dæmpet om Morgenen, men igjen aabnet om Eftermiddagen. J Staden Braunschweig vil Communalgaarden modsætte sig enhver Jndmarsch af Preusserne. J Berlin circulerede den 8de Mai det Rygte, at man havde forsøgt paa at proclamere Republiken. Flere preussiske Tropper ventes til Sachsen. - Lykkes det Staterne Preussen, Hanover og Sachsen at dæmpe de Mytterier, som Tilhængerne af Frankfurterforfatningen fremkalde, ville de kunne foreskrive de lunatiske Frankfurtermænd Betingelser. Kongeriget Baiern. Hele den baierske Hær stilles paa Krigsfod.
Viborger Samler, 1849-05-12
Kongeriget Preussen. Efter de nyeste Efterretninger fra Berlin maa man ansee Bassermanns Mission som aldeles mislykket. (Saaledes ogsaa SeebecksMission i Hanover og Mathys i München.) Det preuss. Ministeriums Note er affattet i en alvorlig Tone. Fremdeles melder Preuss. Staats=Anz, et af 7de Mai dateret Circulaire, undertegnet af samtlige preuss. Ministre, imod de af Rigsforsamlingen i Frankfurt den 4de tagne Bestemmelser for at gjennemføre Rigsforsamlingen (Rigsdagens Sammenkaldelse, Valgene til Folkehuset m.v.). Ved disse Beslutninger - hedder det – har Rigsdagen overskredet sin Competence, og den kgl. Regjering er derfor tilsinds med Lovens fulde Alvor at ville træde baade directe og indirecte imod alle de af Rigsforsamlingens Opfordring fremgaaende lovstridige Bestræbelser. Til Slutningen hedder det, at Kongen af Preussens Regjering er tilsinds at bringe i Udførelse Kongens Villie, der støtter sig paa den tydske Ening og paa Dannelsen og Fuldførelsen af en Forfatning, der svarer til den tydske Nations Attraa og Fornødenhed.
Viborger Samler, 1849-05-12
Den preussiske Hær skal i Betragtning af de politiske Forhold bringes til 400,000 Md.
Viborger Samler, 1849-05-12
Fire preussiske Divisioner ere opstillede ved Görlitz, Halle, Erfurt og Wetzlar.
Viborger Samler, 1849-05-12
Von Schmerling ankom den 7de til Berlin. Ogsaa er Ministeren v. Stuve ankommen fra Hanover.
Viborger Samler, 1849-05-12
Under 8de Mai meldes fra Berlin, at foruden Alexander-Reg. er ogsaa en Deel af det 24de Reg. afmarscheret til Dresden, hvor den saakaldte provisoriske Regjering skal have tabt al Magt, da den ikke er Herre over de surgerede Masser. Borgerne indsee nu, hvilken Ulykke de have fremkaldt over deres Hoveder derved, at de ikke tide have modsat sig "Wühlerne". Boss. Zeit, mener, at de tililende preuss. Stridskræfter ville inden 2 Dages Forløb have gjenoprettet Roligheden i Dresden.
Viborger Samler, 1849-05-12
Urolighederne i Breslau ere dæmpede af Militairet. Frankfurt am Main. J det stormende Møde den 4de Mai billigede Rigsdagen med 190 Stemmer imod 188 følgende Bestemmelser, foreslaaede af Majoriteten i Tredive Mænds=Comiteen: 1) Nationalforsamlingen opfordrer Regjeringerne o. s. v. at skaffe Forfatningen for det tydske Rige af 28de Marts Anerkjendelse og Gyldighed;
Viborger Samler, 1849-05-12
2) Nationalforsamlingen bestemmer den 15de Aug. (Keiser Napoleons Fødselsdag) som den Dag, paa hvilken den første Rigsdag skal sammentræde; 3) Den bestemmer, at de nye Valg til Folkehuset. ere at foretage den 15de Juli. 4) Skulde Preussen ei være repræsenteret i Rigsdagen, og altsaa indtil den Tid hverken factisk eller udtrykkeligt have anerkjendt Forfatningen, saa træder Overhovedet for den Stat, som af de i Staternes Huus repræsenterede Stater har det største Antal Sjæle, ind i Rigsoverhovedets Pligter og Rettigheder under Titel af Rigsstatholder. Men anerkjender Preussen Forfatningen, saa gaaer Værdigheden som Rigets Overhoved over til den paa Anerkjendelsens Tid regierende Konge af Preussen. Rigsoverhovedet aflægger Eden paa Forfatningen for Nationalforsamlingen og aabner derefter Rigsdagen. Naar Rigsdagen aabnes, er Nationalforsamlingen opløst. (Debatterne kunne vi af Mangel paa Plads ei meddeele.)v. Beckerath har nedlagt sit Ministerembede, efterat han iforveien havde nedlagt sit Mandat som Medlem af Nationalforsamlingen. Baierske og würtembergske Tropper ventes til Frankfurt og Mainz for at afløse Preusserne og Østerrigerne, der skulle til Rhinbaiern, hvor Uroligheder ere udbrudte.
Viborger Samler, 1849-05-12
Kongeriget Hanover. Hanover, den 7de Mai. Staden er rolig. Borgervæbningen gjør Tjenesten. Deputationen fra de herværende Foreninger m. m. traadte om Eftermiddagen ind i det kongl. Pallads, Borgervæbningen, opstillet, modtog Deputationen med et Hurra". Kongens Fløiadjutant yttrede, at Kongen kunde i disse Dage ikke personlig modtage nogen Deputation. Petitionen afgaves. – Preussen skal ogsaa være tilsinds at bekæmpe Masserne i Hanover, naar fornødent gjøres.
Viborger Samler, 1849-05-12
Jndenlandske Efterretninger. Rigsforsamlingen vedtog i sit Aftenmøde i Onsdags følgende Paragrapher af Grundlovens 7de Afsnit: § 69. Alle Jndskrænkninger i den frie og lige Adgang til Erhverv (105 mod 6 St.), som ikke ere begrundede i det almene Vel, skulle hæves ved Lov (69 mod 49 St.) § 70. Den, som ikke selv kan ernære sig eller Sine, og hvis Forsørgelse ikke paaligger nogen Anden (104 mod 12 St.), er berettiget til at erholde Hjælp af det Offentlige, dog mod at underkaste sig de Forpligtelser, som Lovene herom paabyde (94 mod 23 St.). § 71. De Børn, for hvis Oplærelse Forældrene ikke have Evne til at sørge, ville erholde fri Underviisning i Almueskolen (92 mod 30 og 83 mod 34 St.). 12. Enhver er berettiget til ved Trykken at offentliggjøre sine Tanker, dog under Ansvar for Domstolene. Censur og andre forebyggende Forholdsregler kunne ingensinde paany indføres (70 mod 46 og 100 mod 8 St.). 73. Borgerne have Ret til uden foregaaende Tilladelse at indgaae Foreninger i ethvert lovligt Øiemeed. Jngen Forening kan ophæves ved en Regjeringsforanstaltning (109 mod 6 St.). Dog kunne Foreninger foreløbigen forbydes, men der skal da strax anlægges Sag mod Foreningen til dens Ophævelse (118 mod 3 St.). 674. Borgerne have Ret til at samles ubevæbnede. Offentlige Forsamlinger (109 mod 5 St.) har Politiet Ret til at overvære. Forsamlinger under aaben Himmel kunne forbydes, naar der af dem kan befrygtes Fare for den offentlige Fred (123 mod 1 St.).§ 75. Ved Opløb tør den væbnede Magt, naar den ikke angribes, kun indskride (117 mod 1 St.) efter at Mængden, 3 Gange i Kongens og Lovens Navn forgiæves er opfordret til at adskilles (eenstemmig, 118 St.). § 76. Enhver vaabenfør Mand er forpligtet til med sin Person at bidrage til Fædrelandets Forsvar, efter de nærmere Bestemmelser, som Loven foreskriver (110 mod 10 og 118 mod 1 St.). 77. Communernes Ret til under Statens Tilsyn selvstændig at styre deres Anliggender vil blive ordnet ved Lov(100 mod 13 St.).¬
Viborger Samler, 1849-05-12
J Torsdags har Forsamlingen sluttet dette Afsnit ved at vedtage følgende Paragrapher: § 78. Enhver i Lovgivningen til Adel, Titel og Rang knyttet Forret er afskaffet (120 St. mod 6). § 79. Jntet Lehn, Stamhuus eller Fideicommisgods kan for Fremtiden oprettes, det skal ved Lov nærmere ordnes hvorledes de nu bestaaende kunne overgaae til fri Eiendom(102 mod 11 og 108 mod 7 St.). § 79 B. For Krigsmagten ere de i §§ 67, 73, og 74 givne Bestemmelser kun anvendelige med de Jndskrænkninger, der følge af de militaire Loves Forskrifter (117 mod 2 St.).¬
Viborger Samler, 1849-05-12
Et Forandringsforslag af G. Aagaard og Udvalgets Minoritet til 878, at "Adelen ophører med de nulevende Adelspersoners Død, blev ved Navneopraab forkastet med 78 Nei mod 52 Ja, et Forslag af Ørsted, at hele 7de Afsnit skulde udgaae af Grundloven, forkastedes med 9 mod 11 St. Derpaa forhandlede og vedtog man følgende efter Repræsentationsspørgsmaalets Afgjørelse opsatte Bestemmelser: § 26. Kongen kan opløse enten hele Rigsdagen eller een af dens Afdelinger; opløses kun eet af Thingene, skal det andet Things Møder udsættes, indtil hele Rigsdagen atter kan samles. Dette skal skee inden 2 Maaneders Forløb efter Opløsningen (114 mod 2 St.). § 37 (Slutningen af 4de Afsnit). Rigsdagen er ukrænkelig. Hvo der antaster dens Sikkerhed og Frihed, hvo der udsteder eller adlyder nogen dertil sigtende befaling, gjør sig skyldig i Høiforræderi (107 mod 8 St.). § 38. Saalænge Rigsdagen er samlet, kan ingen Rigsdagsmand uden Samtykke af det Thing, hvortil han hører, heftes for Gjæld, ei heller fængsles eller tiltales, med mindre han er greben paa fersk Gierning (113 mod 4 og eenst, med 116). § 39. Rigsdagsmændene ere ene bundne ved deres Overbeviisning og ikke ved nogen Forskrift af deres Vælgere (eenst. 129 St.). Embedsmænd, som vælges til Rigsdagsmænd, behøve ikke Regjeringens Tilladelse til at modtage Valget (60 mod 57 St.). (Hele Paragraphen 77 mod 41 St.) (Fædrl.)
Viborger Samler, 1849-05-12
Fra Armeen. (Officielt.) De tydske Tropper ere over Kolding og Skodborg rykkede ind i Jylland. Den 7de Mai, henved Klokken 8 Morgen, bleve Generalmajor v. Bülows Forposter angrebne foran Eltang og Gudso. Der udspandt sig snart paa hele Linien en meget levende Kamp, under hvilken vore Tropper trak sig langsomt og i fuldkommen Orden tilbage. Fægtningen var først endt Kl. henved 5 Eftermiddag, da vi naaede Fredericias Fæstningsværker. Generalmajor v. Ryes Corps var allerede noget tidligere blevet angrebet, og maatte, da stærke Cavallerimasser truede den høire Flanke, Kl. 8 1/2 opgive Stillingen og trække sig tilbage imod Veile. Generalmajor v. Bülow kæmpede imod Jnsurgenttropper i Forening med Rigstropper; Generalmajor v. Nye var derimod angreben af Rigstropper alene. J Forhold tilFægtningens Heftighed og Varighed har vort Tab været ubetydeligt. Generalmajor v. Bülow har, saavidt vides, 4 Officierer, 1 Underlægge og 86 Mand saarede; Generalmajor v. Ryes Tab kjendes endnu ikke. Jfølge Forpostlægens foreløbige Indberetning er, efter Fægtningen den 7de Mai, 91 Saarede indbragte til Lazarethet i Fredericia, hvoriblandt 4 Officerer og 1 Underlæge, nemlig: Capt. Silberloh af 9de Liniebat.; Lieut. Borgen af 1ste Forstærkningsbat.; Premierl. Petersen af 1ste Reservejægerc. og Lieutn. Møller af 5te Reservebat.; Underlæge Silverberg af 1ste Forstærkningsbat.
Viborger Samler, 1849-05-12
De fjendtlige Forposter stode den 8de Mai i en Afstand af en god Fjerdingvei fra Fredericia; dog vare Landsbyerne Trelde, Jgeskov, Veilby og Jgum, der ere beliggende nord for Fæstningen, endnu ikke besatte af Fjenden. De fjendtlige Tropper som ere seete, vare Jnsurgenter.
Viborger Samler, 1849-05-12
J Sundeved er Jntet forefaldet. Endnu et tydsk Flag, som den 23de vaiede i Kolding Havn, og som der blev nedtaget af det 3die Jægercorps, er indsendt til Krigsministeriet. Ligeledes ere de i Fægtningen ved Alssund den 13de April erobrede 2 sachsiske Metalkanoner bragte til Kbhvns Arsenal. Marineministeriet har modtaget Rapport fra Capitain Krenchel, som med Dampskibet Hertha og nogle Kanon fartøier har deeltaget i Træfningen den 7de Ds. For at dække Armeens venstre Flanke vare 2 Kanonjoller placerede i Gudsøvig, hvorfra de bestrøg Veien vest for Kryb ly, og de andre Fartøier længer ude. Der fægtedes fra Kl. 9 til Kl. 5, da alle Fartøierne, efter at Armeen var retireret Øster efter, ogsaa trak sig tilbage. Ved at passere Snoghøi blev Hertha med 3 Kanonchalupper heftigt beskudt af et der opkjørt Batteri, hvis Jld levende besvaredes. En Kugle traf Hertha og en anden Chaluppen Stage uden at gjøre videre Skade hverken paa Skib eller Mandskab.
Viborger Samler, 1849-05-12
Fra Marineministeriet er i det danske, engelske, franske og tydske Sprog under 9de Mai udgaaet følgende Advarsel: "Man har fra flere af Østersøens blokerede Havne navnligen fra Stettin søgt paa enhver Maade saavel igjennem Pressen som ved udsendte Emissairer, at bibringe de neutrale Skibs førere den urigtige Tanke, at disse Havne ikke vare effectivt blokerede, og at Skibsførere derfor med Lethed til Trods for Blokaden kunde anløbe Havnene. Disse Fremstillinger ere urigtige, thi Havnene ere effectivt blokerede; men de danske Krydsere have hidtil søgt at undgaae at skyde paa og opbringe de neutrale Skibe, som de have afviist fra Havnene, endog naar det var aldeles indlysende, at disse Skibe, fuldkomment underrettede om Blokaden, ikkun gjorde Forsøg paa, om muligt, at snige sig igjennem denne. Vedblive imidlertid neutrale Skibe at gjøre slige Forsøg, saa ville de derved nødsage til at anvende den Strenghed imod dem, der hjemles ved Folkeretten og Blokadereglementet, og Man advarer derfor alle venskabelige og neutrale Magters Skibsførere imod, at lade sig forlede til saadanne Forsøg ved de fra Danmarks Fiender udgaaende Opfordringer dertil."
Viborger Samler, 1849-05-12
Orlogskibet "Skjold paa 84 Kanoner, commanderet af Commandeur Thomsen, Ridder af Dannebrogen, afseilede sydpaa den 10de Mai, Kl. 10 Formiddag. (Fdl.)
Viborger Samler, 1849-05-12
Det nye Dampskib, som Marinen har kjøbt i England, er et ikke meget stort, langt, smalt, skarptbygget Skib, med en betydelig Hestekraft og Hurtighed. Det er egentlig bestemt og indrettet til Paketskib, men saa stærkt bygget, at det kan føre temmelig svært Skyts. Foruden dette skal den lille Aabenraabaad, Christian der Achte, der i Vinter har undergaaet en Reparation paa Holmen, nu være færdig og bragt i saadan Stand, at ogsaa den kan afgive et ret godt lille Krigsdampskib. Herved vil da vorDampmarine være saaledes forøget, at det vel nu maa være muligt at forstærke vore Blokadeeskadrer, baade den i Østersøen og den i Nordsøen hver med en Damper, uden at derved Als eller Beltet blottes for nødvendig Dampkraft. (Fædrel.) Grev Wedel Jarlsberg, hvorom det heed at han var bleven udvexlet mod den fra vor Side frigivne Lieutn. Wundt, er efter et privat Brev fra Rendsborg endnu i Fangenskab.
Viborger Samler, 1849-05-12
De svenske Sympathier for den danske Sag udtale sig i Sverrig alt mere og mere, og Rygtet siger, at den offentlige Stemme, som yttrer sig saa bestemt for Danmark, muligen kan foranledige Kong Oscar til at sammenkalde Rigsdagen. (Brig. Td.)
Viborger Samler, 1849-05-12
Helsingørs Avis af 9de De, meddeler. Jgaar Eftermiddag skal en stærk Jldebrand i Græsted, omtrent 1 Miil N. V. for Esrom=Kloster, have ødelagt det meste af Landsbyen; kun Kirken, Præstegaa den og Skolebygningen skulle efter Sigende være skaanede. "Om alvorligt Tilsyn med fremmede Reisende" hedder det i "Brig. Td." Hermed sigte vi naturligviis ikke til den forhen omtalte, hertil forventede elskværdige Kunstnerinde, som skal have yttret Lyst til at reise hertil over Sønderborg, men til de mange endnu her til Landet kommende tydske Probenreutere og Haandværkere. Man kan i denne Henseende ikke være forsigtig nok, og der udfordres samtlige Politiembedsmænds og deres Undergivnes alvorligste Opmærksomhed paa enhver ankommende Fremmed, og at man med Hensyn til Passenes Paategning ikke viser nogen Ligegyldighed, men under alle Omstændigheder, det være med hvem det vil, anstiller en Undersøgelse ved enhver Reisendes Ankomst, og at saadant skeer umiddelbart af Politimestrene selv og ikke overlades til ligegyldige, indskrænkede Contoirbetjente. Vi ere desværre omgivne af mange Spioner, og man bør søge at gribe dem paa deres Gierninger, hvilket vel ikke kan være saa vanskeligt, naar man viser mindre Tillid til de Reisende og mere Aarvaagenhed i det Hele. Man har saaledes fortalt os, at der for nogen Tid siden skal være ankommet en Tydsker til Aarhuus, under Foregivende af at være Steenhuggersvend, med Pas fra Ribe til Als over Fyen, medens han i Virkeligheden kom fra Viborg til Aarhuus. Om der er bleven anstillet en Undersøgelse om denne Person, hvortil der var fuldkommen Anledning, vide vi ikke, men man har fortalt os, at Personen ubehindret den følgende Dag skal være afreist med "Jris. Fra Kiel skrives, at General Bonin har anmodet Jnsurgent-Statholderskabet om at sende en Civilgouverneur for Jylland, og at man har bestemt Bargum til denne Post; imidlertid hedder det fra Kongeaaen, at Statholderskabet, som i Christiansfeldt har havt en Conference med, er reist tilbage til Slesvig. Jøvrigt har man intet væsentligt Nyt fra Hertugdømmerne. (Brl. Td.) Horsens, den 10de Mai, Form. Jgaar Eftermidd. kom en tydsk Parlamentair til vore Forposter med Begjæring om at komme til General Ryes Hovedqvarteer, men blev afviist; hvad hans Ærinde var, er saaledes ubekjendt.
Viborger Samler, 1849-05-12
En fjendtlig Patrouille skal igaar Eftermiddags være seet ved Ølsted Kro; Fjendens Forpostkjæde stod ved Sebberup, paa denne Side af Constantia Kro. - At Fjenden som Rygtet fortalte, ved hans Jndtog i Veile skulde have bemægtiget sig 20 i Havnen liggende Handelskibe, er urigtigt; det reducerer sig nok til 1 a 2 Skibe, foruden nogle Baade, i det Hele en Ubetydelighed. – De Saarede og Syge, der befandt sig i de herværende Lazarether, ere Tirsdags Aftes førte deels nordpaa, deels med Dampskiltil Fyen. – J Forgaars ankom atter hertil Byen en forSpioneri anholdt Omløber; han skal være greben paa fersk Gierning. (Hors. Av.) Det skal være reent ved en Hændelse, hvori Militairet ikke havde fjerneste Deel, at Viufgaard, tilhørende Proprietair Rasmussen, afbrændte den 3die Mai om Aftenen. Gaarden blev omtrent i en halv Times Tid et fuldstændigt Rov for Luerne. (Dvk.)
Viborger Samler, 1849-05-12
Ledigt Embede. Byskriver-Embedet i Stege og Herredsskriver-Embedet i Møens Herred. Embedets Jndtægter i Gjennemsnit af Aarene 1844–48 1625 Rbd. Contoirhold 560 Rbd. Skatter af Embedsjorderne og af Embedsindtægterne 40 Rbd. Opslaaet vacant den 8de Mai.
Viborger Samler, 1849-05-12
Kjøbenhavns Børs-Cours, den 8de Mai. Hamborg 2 M. - a vista 200. Bank-Disconto 5 pCt. paa Banco-Vexler 3 pCt. Dito Norske Speciessedler pr. 100 Rdlr. Species 197 Rbd. (Sg.) 4 pCt. Kgl. Obligationer (uden Renter) 84 1/2 Rbd. (Sælg.) Nationalbank=Actier 143 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane=Actietegning 39 Species. (Sælgere). Øst-Gothlands Panteobligationer af 1846 ved Hambro & Søn 92 3/4 i Bance. (Sælgere.)
Viborger Samler, 1849-05-12
Handels-Efterretninger. Eiendomssalg. Eiendommen Aggershvile ved Vedbek er underhaanden solgt af Kammerjunker W. Halling til Capitain J. D. C. v. Krefting for 32,000 Rbd. - En Parcel af Eiendommen Lindegaarden ved Ordrup er solgt af Mad. Bruun, til kgl. Dandser F. F. Benzen for 11,000 Rbd. (Bl. Tid.)
Viborger Samler, 1849-05-12
Agger Kanals Skibsliste. Jndk. den 1ste Mai. P. Johnsen fra Grimstad, N. Nicolaisen fra Mandahl, Begge til Skive med Trælast, W. Krap C. Mathisen, Begge fra Amrum til Nykjøbing med Ballast, S. K. Bie fra Grimstad til Thisted med Trælast. Den 2den: J. J. Anthonisen fra London til dito med Ballast, O. Reiersen fra Mandahl til Nykjøbing, L. Pedersen fra dito til Skive, K. Tharaldsen fra dito til dito, A. Tønnesen fra Lillesand til Nykjøbing, P. Danielsen fra Mandahl til Struer, D. Gundersen fra Grimstad til Skive, L. Larsen fra dito til dito, E. Svenningsen fra dito til Lemvig, Alle med Trælast, P. J. Pedersen fra Leith til Nykjøbing, N. Petersen fra dito til Skive; den 3die B. Reiersen fra Mandahl til Nykjøbing, N. A. Petersen fra Norge til Thisted, Alle med Steenkul. Den 4de: Ulriksen fra Mandahl til Nykjøbing, Berthelsen og Cornelius, Alle fra og til samme Sted med Trælast. Den 5te: Thorkildsen fra Christiansand til Thisted, Aanesen og Frost, Alle fra og til Thisted med dito, Johansen fra Grimstad til Nykjøbing, Olsen fra Mandahl til Skive, Begge med Trælast, Ankersen, fra Leith til Struer med Steenkul. Den 6te Amondsen fra Grimstad til Nykjøbing med Trælast Den 7de Petersen fra Hartlepool til Struer med Steenkul, Gunnersen fra Østerriisøer, til Nykjøbing med Trælast, Olsen fra Grimstad til dito med dito, Thøgersen fra Romøe til dito ballastet. – Udg. den 1ste Mai. N. Poulsen fra Skive til London med Havre, G. M. Jørgensen fra Nykjøbing til Norge med Kornvarer, J. O. Eeg fra Struer til dito med dito, T. Willemsen fra Viborg, til dito med Rug. Den 2den: J. P. Kløvborg fra Thisted til England med Byg, W. Kieldsen fra Lemvig til dito med Kornvarer, T. N. Poulsen fra Nykjøbing til England med Havre. Den 3die O. Jensen fra Krik til Grimstad med Kornvarer, H. P. Brink fra Struer til England med Havre. Den 4de: Simonsen fra Krik til Mandahl med Korn. Den 6te Mathiesen fra Nykjøbing til England med Havre. Den 7de Aarre fra Skive til dito med Havre og Byg, Svendsen fra Struer, til dito med Korn, Olsen fra Thisted til Norge med dito. Jmorgen prædiker Hr. Pastor Bruun i Domkirken; i Søndresogns Kirke Hs. H. Hr. Stiftsprovst Ursin.
Viborger Samler, 1849-05-12
AVERTISSEMENTS. 250 Rbdlr., tilhørende den private Skolelærer Enkekasse for Viborg Stift, kunne, mod betryggende Sikkerhed i Jordeiendom, erholdes tillaans i næstkommende Juni Termin og forventes uopsagte fra Creditors Side. Man henvender sig derom til Skolelærer Christensen, i Viborg.